ЕпщыкIутIанэ къыдэкIыгъуэ
«Нур» журналым нэгъабэ и иужьрей къыдэкIыгъуэр дунейм къытехьащ.
Ар къызэIуех адыгэ усакIуэшхуэ ЩоджэнцIыкIу Алий теухуа «Адыгэ лъэпкъым и набдзэ» тхыгъэмкIэ. Зытхар ЩоджэнцIыкIу Алий и музейм и унафэщI ЩакIуэ Марьянэщ. Апхуэдэуи мыбдежым итщ ЩоджэнцIыкIум и тхыгъэхэм ящыщ, усакIуэм ехьэлIа сурэтхэр.
АдэкIэфыкъыщеджэнщ «Уэс гуащэм и удз гъэгъахэр» псысэм. Ар зэхэзылъхьар Къуэдзокъуэ ФатIимэщ.
Журналым тридзащ IуэрыIуатэм къыхихыжу КIурашын БетIал итхыжауэ щыта «Бажэмрэ уашхэмрэ» таурыхъыр.
КъыкIэлъыкIуэ напэкIуэцIым итщ Къэбэрдокъуэ Борисрэ ШэджыхьэщIэ Хьэмыщэрэ зэдатха «ЖыгыуIу» уэрэд цIыкIур.
«ЩIэблэ» Iыхьэм егъэджакIуэ Пщынокъуэ Радимэ щыдегъэцIыху Кэнжэ дэт еджапIэ №20-м и 1-нэ классым щIэс цIыкIухэр.
АдэкIэ тетщ 2016 гъэм и «Адыгэ махуэгъэпс», Джэдгъэф Борисрэ Фадеев Евгенийрэ ягъэхьэзырауэ.
«Фыкъеджэ, зэвгъащIэ» Iыхьэм итщ адыгэ псалъэжьхэр, нэщэнэхэр.
«Инэмыкъуэм» традзащ Сутеев В. зэхилъхьа «Адакъэ» шыпсэр, «Бадзэ» усэ цIыкIур.
«Сабийхэр мэгушыIэ» псалъащхьэм щIэту Сэралъп Заремэ игъэхьэзыра гушыIэ цIыкIухэри фигу зэрырихьынур шэчыншэщ.
«Дэ къытхуатх» Iыхьэм ит «ИлъэсыщIэ псей» тхыгъэ цIыкIум дыхегъэгъуазэ языныкъуэ лъэпкъхэм гъэщIэр къызэрырагъэхьэ щIыкIэм.
Сэрахъэ Александр сабийхэм папщIэ 2015 гъэм къыдигъэкIащ «Дуней къуалэбзухэр» зыфIища тхылъ цIыкIур. Ар зытепсэлъыхь бзухэм ящыщ зыбжанэм щыгъуазэ дещI журналым.
«КъэщIэрей и Iыхьэм» итщ «Фыкъеджэ хъуэхъум» зыфIаща джэгукIэр.
Иужьрей напэкIуэцIым традзащ Щомахуэ Амырхъан зэхилъхьа «Дывохъуэхъур ИлъэсыщIэм» усэмрэ фIыуэ еджэ ныбжьыщIэ цIыкIу зыбжанэм я сурэтхэмрэ.
Абзуан Пщымахуэ.
